ASN บวกแรง! โบรกฯ แนะซื้อ ชูเป้า 9.30 บ.
ASN บวกแรงเกือบ 7% ล่าสุด ณ เวลา 10.38 น. อยู่ที่ 7.35 บาท บวก 0.45 บาท หรือ 6.52% สูงสุด 7.75 บาท ต่ำสุด 7.25 บาท ด้วยมูลค่าซื้อขาย 10.87 ล้านบาท ด้าน บล.เมย์แบงก์ กิมเอ็ง แนะ “ซื้อ” ชูเป้า 9.30 บาท
20 ม.ค. 2560

ผู้สื่อข่าวรายงานว่า ราคาหุ้นบริษัท เอเอสเอ็น โบรกเกอร์ จำกัด (มหาชน) หรือ ASN ล่าสุด ณ เวลา 10.38 น. อยู่ที่ 7.35 บาท บวก 0.45 บาท หรือ 6.52% สูงสุด 7.75 บาท ต่ำสุด 7.25 บาท ด้วยมูลค่าซื้อขาย 10.87 ล้านบาท ขณะที่ดัชนีตลาดหุ้นไทยโดยรวมบวก 0.21%
 
โดย บล.เมย์แบงก์ กิมเอ็ง ระบุในบทวิเคราะห์แนะนำ “ซื้อ” ASN ให้ราคาเป้าหมาย 9.30 บาท/หุ้น อิง EV/ EBITDA 20.5 เท่า – ค่ากลางของ InsureTech ในต่างประเทศ โดยมองว่าโมเดลธุรกิจใหม่ E-commerce Platform (www.OOHOO.IO) ดูน่าสนใจ และกำลังขยายกำลังการให้บริการเพิ่มอีก 50% ในปี 60-61 อีกด้วย
อย่างไรก็ตามการทำประมาณการบริษัท Startup/FinTech/InsureTech นั้น จะมีความยากในการคาดถึงขนาดของ Upside ข้างหน้า เนื่องจากเป็นธุรกิจที่เพิ่งเริ่มในไทย ดังนั้นจึงแนะนำให้นักลงทุนค่อยๆ ลงทุน